Murphy se wet gaan in eindstryd geldFrank Murphy. Foto: Twitter. Wanneer die Bulls môre in Italië teen Benetton in die eindstryd van die Reënboogbeker speel, sal ’n oudskrumskakel in beheer van die wedstryd wees. Pro14-base het ’n kort rukkie gelede bevestig dat Frank Murphy – wat vir die Leicester Tigers, Munster en Connacht gespeel het – as skeidsregter in die wedstryd sal optree. Die 38-jarige blaser sal ook wet en orde in een van die Springbokke se toetse teen Georgië toepas. Intussen is die Bulls uitgehonger om hul staal teen ’n internasionale span te wys nadat hulle die septer in Suid-Afrika geswaai het. Die Curriebeker, Superrugby Unlocked-trofee en die Varsitybeker word onder meer in die Pretorianers se vertoonkas uitgestal. “Die komende wedstryd beteken baie vir ons, juis omdat dit nou al ’n hele rukkie is sedert Suid-Afrikaanse spanne oorsee kan toer,” het Jake White (Bulls-afrigter) gesê. En soos wat White al vantevore gesê het – hy hou ook baie van wen. Die wedstryd skop môre om 18:30 af en sal regstreeks op SuperSport uitgesaai word. 20-12 teen Connacht 34-27 teen Zebre 25-20 teen Zebre 46-19 teen Glasgow Warriors 34-22 teen die Sharks 31-27 teen die Stormers 33-34 teen die Lions 43-9 teen die Sharks All to play for ????#TrueToTheBlue @Italyin_SA pic.twitter.com/8oUb8yZPOI — Official Blue Bulls (@BlueBullsRugby) June 17, 2021